สอบถามคุณค่ะ คือช่วงนี่คิดมากค่อนข้างบ่อย คิดมากในเรื่องที่ปกติไม่คิด แล้วก็กังวล ทำให้รู้สึกสับสนว่าตัวเองคิดไปเองหรืออย่างไร รู้สึกไม่ค่อยเป็นตัวเองเลยค่ะ
สวัสดีค่ะ อาการคิดมาก กังวลในเรื่องต่างๆในชีวิตดังกล่าวมานั้น อาจจะเป็นภาวะที่พบได้ในคนปกติที่ต้องเผชิญกับปัญหาหรือสถานการณ์ที่ทำให้รู้สึกไม่มั่นใจ ซึ่งมักเป็นชั่วคราวแต่หากภาวะดังกล่าวนี้เป็นมากและเรื้อรัง จนส่งผลให้นอนไม่หลับ ไม่มีสมาธิ และอาจกระทบต่อการใช้ชีวิตประจำวัน เป็นระยะเวลาตั้งแต่ 6 เดือนขึ้นไป อาจไม่สามารถระบุสาเหตุของความกังวลได้แน่ชัด อาจจะเข้าข่ายโรคจิตเวชบางชนิดเช่นภาวะวิตกกังวลทั่วไป โรคตื่นตระหนกจนเกินเหตุ โรคความหวาดกลัวหลังได้รับอุบัติเหตุทางร่างกายและจิตใจ หรือภาวะซึมเศร้า เป็นต้นเบื้องต้นพยายามตั้งสติ ให้รู้ว่าไม่มีอะไรที่เราจำเป็นต้องกังวลมากเกินไป หาสิ่งที่ชอบทำเพื่อเบี่ยงเบนความสนใจ หากมีอาการเป็นมากจนรบกวนการใช้ชีวิต ควรไปพบแพทย์